בלון-בלון

בְּלוֹן-בְּלוֹן (בצרפתית: Blond-Blond, בתרגום לעברית: בלונד-בלונד או "בלונדיני-בלונדיני", שמו האמיתי: אלברט רואימי; 1920, תלמסאן, אלג'יריה – 1999, מרסיי, צרפת) היה זמר יהודי-אלג'יראי, שהרפרטואר שלו כלל מוזיקת והראני שמקורה בעיר אוראן באלג'יריה, שירים בסגנון שעבי מאלג'יר וחאוזי מתלמסאן, מוזיקה בעלת מקצבים ויסודות מלודיים מן המסורת הערבית-אנדלוסית ובסגנון francarabe, תערובת של מוזיקה קלה בערבית אוראנית מדוברת, צרפתית וספרדית, שהייתה באופנה לפני מלחמת העולם השנייה. אחרי 1946 היגר לצרפת.

ביוגרפיה 
אלברט רואימי, שהוענק לו הכינוי "בלון-בלון" בשל הלבקנות שלו, נולד בשנת 1919 בתלמסאן באלג'יריה וגדל באוראן. מגיל צעיר פקד את בתי הקפה שהופיעו בהם אמן ה"חאווזי" שייח לערבי בן סארי מתלמסאן ומוזיקאים יהודים אוראנים אגדיים כמו שייח זוזו, סעוד ל'אוראנהֻֻ, דודו של מוריס אל מדיוני, והמורה של רנט ל'אוראנז, והזמרת הזאת עצמה. השפעותיו המוזיקליות באו משני צידי הים התיכון, הוא הושפע עמוקות מהטנגו והפלמנקו, ומהמוזיקה והטקסטים של שארל טרנה עם דימויהם הכאילו מטורללים וכן מסגנונו ההומוריסטי של מוריס שבלייה ומצא את עצמו מדלג בין צרפת לאלג'יריה במשך חלק גדול מהקריירה שלו. בשנת 1937 עזב לפריז בה השתתף בתחרויות רדיו לזמרים שנודעו בשם radio-crochet כשביצע שירים בסגנון פלמנקו של חואניטו ואלדראמה ושל טרנה ושבלייה. בלון-בלון עזב את פריז ושב לאוראן בשנת 1939 ולא חזר לצרפת אלא רק אחרי תבוסת הנאצים וסיום מלחמת העולם השנייה, בשנת 1946.

באוראן התוודע ללילי לעבאסי שהשפיע עליו מאוד. זכה לכינוי "l’Ambianceur" ("יוצר אווירה") בגלל סגנון השירה המוחצן הייחודי שלו והמילים שהגה בסטקטו. בלון-בלון היה מוזיקאי מיומן, אבל גם ידע להצחיק את הקהל. הוא שלט היטב ברפרטואר האנדלוסי, וגם במוזיקת שעבי (בעיקר בסגנון המוזיקלי של לילי לעבאסי) והיה לחלוץ של הסגנון Francarabe ("צרפתי-ערבי"), תערובת של שאנסונים צרפתיים ושל חאווזי או שעבי אלג'יראי וקצבי ג'אז לטיני. באוראן הופיע במועדוני לילה וקברטים כמו הבראסרי "לה פרגולה" בשדרת פרון דה מר (Front de mer), שבה התארח יחד עם מוריס מדיוני, אמל וחיד ויוסוף חג'ג'. מפורסמים במיוחד היו המופעים שבהם השתתף יחד עם מדיוני ואחרים ב"פרגולה" ובקזינו "קאנאסטל" במוצאי יום כיפור. הופיע גם במופעי גאלה באופרה של אוראן ובאופרה של אלג'ר.

בלון-בלון הוציא עשרות תקליטים לאורך הקריירה שלו, כולל רבים בפורמט של 78 rpm, והקליט בכל חברות התקליטים, מ-Pathé ועד Samyphone ו-Dounia. הוא לא רק הופיע עם יצירותיו שלו ועם תזמורת משלו, אלא גם שיתף פעולה עם כמה מהמוזיקאים המשובחים של ימיו כמו רנט ל'אוראנז, סמי אלמגריבי ולין מונטי.

בפריז שר בלון-בלון במועדוני הקברט ה"מזרחיים" שפעלו ברובע הלטיני כמו "Au Soleil d’Algérie" ("השמש של אלג'יריה") "El Djezaïr" (אלג'זאיר - אלג'יריה),  "Les nuits du Liban" ("לילות לבנון")  "Le Nomade " ("הנווד"), שוב לצידם של זמרים כמו לין מונטי וסאמי אל מע'ריבי, לפעמים שימש כ"טרג'י" שליווה אמנים אחרים בתוף. נוסף על כך, הופיע בחתונות יהודיות ובמסיבות ברית מילה. אחד ממוקדי המוזיקה החשובים של יוצאי צפון אפריקה מבצעי מוזיקה ערבית-אנדלוסית בהם הופיעו ליל לעבאסי עם כינורו, מוריס אל-מדיוני בפסנתר, בלון-בלון מתופף בטמבורינה, רנט ל'אורנז עם עוד, לוק שרקי עם גיטרה, וסמי אלמגריבי עם מאראקס, היה מסעדת Le Poussin Bleu ברחוב פובור מונמארטר, ממול ל"פולי ברז'ר"

בלון-בלון היה אחד המוזיקאים היהודיים האלג'יריים היחידים שהופיעו בחגיגות לכבוד העצמאות של אלג'יירה באנייר-סיר-סן בשנת 1962, וכן אחד המוזיקאים היהודים ילידי אלג'יריה שביקר במדינה זו לאחר העצמאות - בשנים 1970 ו-1974 - והעניק בה שתי הופעות באולם הקברט "כותוביה" (כיום "ללה מינא") באלג'יר.

רואימי נפטר בשנת 1999 בגיל 80 ונקבר בבית הקברות היהודי במרסיי.

מבחר להיטים
 Kouftanek mahlul
 Lellah yal ghadi lassahra - אתה הנוסע לסהרה (לחן ומלים:לילי לעבאסי)
 On m'appelle l'oriental (קוראים לי אוריינטל - בצרפתית, לחן ומלים:יוסוף חג'ג')
 Ghnaït Robert Cohen (השיר של רובר כהן - 1954) - הולחן על ידו לכבוד ניצחון המתאגרף באגרוף תאילנדי רובר כהן, יהודי מאלג'יריה
 Wahran al bahiya (אוראן הקורנת - מוזיקה: לילי לעבאסי)

דיסקוגרפיה

אלבומים
Musique algérienne - 1981 - בעיבוד לתזמורת מאת מוסטפא סכנדראני, כינור: עבד אל-ר'אני (Les Artistes Arabes Associés)

סינגלים ומיני אלבומים
?L'Albinos /Où vous étiez mademoiselle (הלבקן/העלמה, איפה היית?) DouniaLe père et la mére/N'oublie pas tes amis (האב והאם/אל תשכח את חבריך) DouniaCarmelita/ Tes yeus bleux (כרמליטה/ עינייך הכחולות) Disque Pyramide/Starway
(twist) - Les Merguez/La bouteille d'huile (המרגז/בקבוק השמן) - Samyphone
 YasminaAalach-Mat'Habinich ?/ Zahoua (מדוע אינך אוהבת אותי?)Hekkli DahriKouftanek mahloul/El Bonco HannoucaMazal mansit/ChekchoucaChérie, c'est formidable (יקירתי, זה נהדר)Lalla ya Lalla/ Ya heiratiYa becharViens à Juan-les-Pins/La Bombe atomique (בואי לז'ואן-לה-פן/ הפצצה הגרעינית)DarladirladadaקומפילציותTrésors de la Musique Judéo-Arabe - 2006 (אוצרות המוזיקה היהודית-ערבית)

לקריאה נוספת
Maurice El -Medioni A Memoir (1938-1992):From Oran to Marseille, Repeater, 2017
Hisham Aidi, Rebel Music: Race, Empire, and the New Muslim Youth Culture, Knopf Doubleday Publishing Group, 2014
Ruth F.Davis Musical Exodus:Al-Andalus and its Jewish Diaspora, Scarecrow Press 2015 ''

קישורים חיצוניים

 ביוגרפיה באתר judaicalgeria
 באתר Maurice Medioni Morial
 קטעי זמרת והראני וFrancarabe וכו' עם בלון-בלון בערוץ יו-טיוב
 באתר discogs - כולל קובצי השמעה

הערות שוליים 

זמרים יהודים אלג'יראים
אומנים יהודים שפעלו בארצות ערב
זמרים יהודים צרפתים
זמרים השרים בערבית
צרפתים ילידי אלג'יריה הצרפתית
צרפתים ממוצא יהודי-אלג'יראי
מלחינים יהודים אלג'יראים
מלחינים יהודים צרפתים
זמרים-יוצרים צרפתים
אמנים יהודים הידועים בשם במה
מלחינים צרפתים במאה ה-20
ילידי 1920
נפטרים ב-1999